અમાસના તારા લેખક કિશનસિંહ ચાવડા જિપ્સી ની કલમે લખાયેલો બચપણની યાદોનો અનોખો સંપુટ છે. ગાંધીવાદી લેખક તરીકેની ઇમેજ ધરાવનાર તેઓ કુતૂહલવશ શૈશવના પ્રસંગોમાં સરી પડ્યા છે. તેમના બચપણમાં બાળસહજ તોફાનમસ્તીની વાતો કે સુમધુર યાદો અચૂક છે, પરંતુ જેમ-જેમ આ પુસ્તકનાં પાનાં ફેરવતાં રહીએ છીએ ત્યારે તેમાંથી જે મુખ્ય રસ પ્રગટે છે એ છે કારુણ્ય અને દુઃખોમાંથી મળેલી જીવનસંપત્તિના વૈભવનો રસ.